CELEX: C2005/132/01
Language: sl
Date: 2005-05-28 00:00:00
Title: Sodba Sodišča (drugi senat) z dne 14. aprila 2005 v zadevi C-460/01: Komisija Evropskih skupnosti proti Kraljevini Nizozemski (Neizpolnjevanje obveznosti države — Uredbi (EGS) št. 2913/92 in 2454/93 — Zunanji skupnostni tranzit — Carinski organi — Postopki za izterjavo uvoznih dajatev — Roki — Nespoštovanje — Lastna sredstva Skupnosti — Dajanje na voljo — Rok — Nespoštovanje — Zamudne obresti — Zadevna država članica — Neplačilo)

28.5.2005   
            
            
               SL
            
            
               Uradni list Evropske unije
            
            
               C 132/1
            
         
      SODBA SODIŠČA
   
   (drugi senat)
   z dne 14. aprila 2005
   v zadevi C-460/01: Komisija Evropskih skupnosti proti Kraljevini Nizozemski (1)
   
   (Neizpolnjevanje obveznosti države - Uredbi (EGS) št. 2913/92 in 2454/93 - Zunanji skupnostni tranzit - Carinski organi - Postopki za izterjavo uvoznih dajatev - Roki - Nespoštovanje - Lastna sredstva Skupnosti - Dajanje na voljo - Rok - Nespoštovanje - Zamudne obresti - Zadevna država članica - Neplačilo)
   (2005/C 132/01)
   Jezik postopka: nizozemščina
   V zadevi C-460/01, Komisija Evropskih skupnosti (zastopnika: G. Wilms in H.M.H. Speyart) proti Kraljevini Nizozemski (zastopnica: H.G. Sevenster), zaradi tožbe zaradi neizpolnjevanja obveznosti na podlagi člena 226 ES, vložene dne 28. novembra 2001, je Sodišče (drugi senat) v sestavi C. W. A. Timmermans, predsednik senata, R. Schintgen in J. N. Cunha Rodrigues (poročevalec), sodniki, generalna pravobranilka: C. Stix-Hackl, sodni tajnik: M.-F. Contet, glavna administratorka, dne 14. aprila 2005 razglasilo sodbo, katere izrek se glasi:
   
               1.
            
            
               Kraljevina Nizozemska s tem, da med 1. januarjem 1991 in 31. decembrom 1995
               
                           —
                        
                        
                           ni vknjižila carinskega dolga in ostalih zadevnih dajatev in da zneska tega dolga ni sporočila dolžniku najpozneje v treh dneh od roka, ki je določen v členih 3(3) in 6(1) Uredbe Sveta (EGS) št. 1854/89 z dne 14. junija 1989 o knjiženju in o pogojih plačevanja zneskov uvoznih dajatev ali izvoznih dajatev, ki izhajajo iz carinskega dolga in v členih 218(3) in 221(1) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti, ali pa na kasnejši datum na podlagi Uredbe Sveta (EGS, Euratom) št. 1182/71 z dne 3. julija 1971 o določitvi pravil glede rokov, datumov in iztekov rokov, kadar glavni zavezanec operacije zunanjega skupnostnega tranzita v treh mesecih po tem, ko je urad odhoda posredoval izdane informacije, v skladu s katerimi pošiljka ni bila pravočasno predložena namembnemu uradu, ni predložil dokazila o pravilnosti zadevne tranzitne operacije,
                        
                     
                           —
                        
                        
                           da v določenem roku Komisiji ni dala na voljo ustreznih lastnih sredstev in
                        
                     
                           —
                        
                        
                           da je zavrnila plačilo ustreznih zamudnih obresti,
                        
                     ni izpolnila obveznosti iz člena 11(a)(2), drugi pododstavek, drugi stavek, Uredbe Komisije (EGS) št. 1062/87 z dne 27. marca 1987 o določbah za izvajanje skupnostnega tranzitnega postopka ter ukrepov za njegovo poenostavitev, kot je bila spremenjena z Uredbo Komisije (EGS) št. 2560/92 z dne 2. septembra 1992, iz člena 49(2), tretji stavek, Uredbe Komisije (EGS) št. 1214/92 z dne 21. aprila 1992 o določbah za izvajanje skupnostnega tranzitnega postopka ter ukrepov za njegovo poenostavitev, kot je bila spremenjena z Uredbo Komisije (EGS) št. 3712/92 z dne 21. decembra 1992 in iz člena 379(2), tretji stavek, Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti, kot tudi iz členov 2, 9, 10, 11 Uredbe Sveta (EGS, Euratom) št. 1552/89 z dne 29. maja 1989 o izvajanju Odločbe 88/376/EGS, Euratom o sistemu lastnih sredstev Skupnosti.
            
         
               2.
            
            
               Kraljevini Nizozemski se naloži plačilo stroškov.
            
         
      (1)  UL C 84, 6.4.2002.